  Майя Бывальцева Калыкъёслэн огазеяськон нуналазы Нижний Новгородын улӥсьёсты но куноосты удмурт сиён-юонъёсын утялтӥзы. 3-4 шуркынмонэ отын «Россиысь калыкъёслэн сиён-юонъёссы» III фестиваль ортчиз. Со сярысь Удмуртиысь тӧролэн но кивалтэтлэн пресс-службазы ивортэ. Ческыт но тазалыко сиён адямиосты огазея. Гастрономия пӧртэм калыкъёслэн аспӧртэмлыкенызы тодматскон понна пӧртэм интыосы вуылы мылкыд сётэ Зарина Догузова, Туризмъя федерал агентстволэн кивалтӥсез«Гастрономическая карта России» федерал ӵектос улсын радъям фестивале 20 сюрслэсь трос адями вуылӥз. Асьсэ лулчеберетэнызы, сиён-юонъёсынызы тодматыны карелъёс, кержакъёс, осетинъёс, бигеръёс, бурятъёс, удмуртъёс но трос мукет выжы калыкъёс вуизы. Куноослы ыж сӥлен шурпа, сусыпумульыен щи, атаслэсь уха, табань, перепеч но мукетсэ ӵектӥзы. Удмурт сиён-юонъёс огшоры но со дыре ик туж ческыт. Соин ик туристъёс соосты туж ярато но пӧртэм улосвылъёсын «Гастрономическая карта России» фестивальёсын шумпотыса сиё-юо, пусйиз Удмуртилэн тӧроез Александр Бречалов. Нижний Новгородын пӧсь гурысь поттэм пӧртэм пушкесэн перепечъёсты 2 сюрслэсь трос адями веръяз. Ростуризмлэн федерал ӵектосэныз Удмуртиысь гуръёс Россилэн лымшорысеныз музъем пумозь – Териберкаозь – ортчизы ни. Кылем арын Калыкъёслэн огазеяськон нуналазы Удмуртиысь команда Пятигорскын улосвылэнымы тодматӥз. <…> Оскисько, котькудӥз, кин удмурт сиён-юонъёсты веръяз, дорамы лыктыны мылкыд кароз – Брангуртысь песянайёс дорын кунояны, Лудорвайын перепеч пыжыны, Выль ар азьын Шараканын Тол Бабаен чай юыны Александр Бречалов, Удмуртилэн тӧроезНижний Новгородын фестиваль паськыт флэшмобен йылпумъяськиз. Пӧртэм улосвылъёсысь лыктэм пӧрасьёс асьсэ кылынызы, собере ӟуч кылын «Добро пожаловать!» но «Приятного аппетита!» шуизы. Тодэ вайытом, 4-тӥ шуркынмонэ асьме элькунын Калыкъёслэсь огазеяськон нуналзэс сяна, Удмуртилэсь кунлык нуналзэ пусйизы. Кунлык басьтонлы 100 ар тырмон арез усьтон Глазкарын «Удмуртия огазея!» гражданско-патриотической возьматонэз 2 сюрс 500 адями учкиз. Тегъёс: Лулчеберет Туризм Удмуртия НижнийНовгород фестиваль удмуртъёс сиён-юонъёс Удмуртиысьтуризм АлександрБречалов  